钦定古今图书集成/理学汇编/字学典/第147卷 > 《北魏贾思勰齐民要术》 > 《笔法》
## 钦定古今图书集成/理学汇编/字学典/第147卷 > 《北魏贾思勰齐民要术》 > 《笔法》

韦仲将《笔方》曰：先次以铁梳兔毫及羊青毛，去其秽
毛，盖使不髯茹，讫各别之，皆用梳掌痛拍整齐，毫锋
端本各作扁，极令均调平好。用衣羊青毛，缩羊青毛，
去兔毫头下二分许，然后合扁，卷令极圆讫，痛颉之，
以所整羊毛，中或用衣中心，名曰“笔柱”，或曰墨池承
墨。复用毫青衣羊毛外如作柱法，使中心齐，亦使平
均，《痛颉》内管中，宁随毛，长者使深，宁小不大，笔之大
要也。